《敬和书堂新成》
明代·管讷

华构新成讲席深，河间礼乐重推寻。南荣日晷三冬近，东壁星光午夜临。

黄卷圣贤常对语，青灯兄弟久潜心。金枝玉叶承家训，都在青年惜寸阴。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。